Author: MF_SR
Last saved by: agenda0

Vyhodnotenie pripomienkového konania 
k Dohode medzi vládou Slovenskej republiky a vládou Štátu Izrael o vzájomnej pomoci v colných otázkach
___________________________________________________________________________

	Návrh Dohody medzi vládou Slovenskej republiky a vládou Štátu Izrael o vzájomnej pomoci v colných otázkach bol dňa 9. 8. 1999 zaslaný na medzirezortné pripomienkové konanie na vecné posúdenie a zaujatie stanoviska podpredsedom vlád Slovenskej republiky a 13 ústredným orgánom štátnej správy Slovenskej republiky. 

	Na zaujatie stanoviska bola stanovená lehota s termínom do 25. 8. 1999. K predmetnému materiálu sa vyjadrili všetky zainteresované rezorty. 
	
	Súhlasné stanovisko bez pripomienok k návrhu dohody vyjadril podpredseda vlády SR pre európsku integráciu, podpredseda vlády SR pre ľudské a menšinové práva a regionálny rozvoj, podpredseda vlády SR pre ekonomiku, Ministerstvo dopravy, pôšt a telekomunikácií SR, Ministerstvo práce, sociálnych vecí a rodiny SR, Ministerstvo výstavby a verejných prác SR, Ministerstvo obrany SR, Ministerstvo zdravotníctva SR a Ministerstvo pôdohospodárstva SR. 

Stanovisko s konkrétnymi vecnými aj formálnymi pripomienkami zaslali Ministerstvo zahraničných vecí SR, Ministerstvo spravodlivosti SR, Ministerstvo vnútra SR, Ministerstvo hospodárstva SR, Ministerstvo školstva SR, Ministerstvo kultúry SR a Ministerstvo životného prostredia SR.
 
	Prehľad vyhodnotenia týchto pripomienok podáva nasledujúca tabuľka. 	

Vyhodnotenie medzirezortného pripomienkového konania

Ustanovenie | Pripomienka | Pripomienkový orgán | Spôsob vybavenia

Preambula

Uviesť presný názov a dátum uzavretia citovaných zmluvných dokumentov.  

Upraviť text preambuly po formálnej stránke, a to citácia iných medzinárodných zmlúv a 4. odsek.

Ministerstvo zahraničných vecí SR

Ministerstvo školstva SR

akceptované

akceptované

Článok 1

V ods. 1 slová "sú ustanovenia obsiahnuté v zákone alebo právnych predpisoch" nahradiť " sú vnútroštátne právne predpisy zmluvných strán".

V ods. 1 slovné spojenie "v zákone alebo právnych predpisoch" nahradiť slovným spojením "v zákonoch alebo iných právnych predpisoch".

V ods. 5 výraz "obdržať" nahradiť iným výrazom.

V ods. 6 preformulovať text takto: "Kontrolovaná dodávka“ je postup, ktorý umožňuje, aby nezákonné alebo podozrivé zásielky, v ktorých sa nachádza alebo môže nachádzať zakázaný tovar, boli prepustené ...".

V ods. 7 slovo "zvierat" nahradiť slovom "živočíchov". 

V ods. 9 v závere vety pojem "jednotlivca" nahradiť pojmom "osoby".

Ministerstvo zahraničných vecí  SR

Ministerstvo vnútra SR

Ministerstvo školstva SR

Ministerstvo zahraničných vecí SR

Ministerstvo životného prostr. SR

Ministerstvo vnútra SR

akceptované

akceptované čiastočne úpravou textu podľa návrhu  MZV SR

akceptované

neakceptované, ide o odporúčajúcu pripomienku, na ktorej rezort netrvá (list č. 106.625/2000-MEPO, 4.2.00)

akceptované

akceptované

Článok 2

V ods. 1 písm. b) text upraviť nasledujúco: "aby odhaľovali, zisťovali a predchádzali porušovaniu colných predpisov". 

V ods. 2 vypustiť slová "alebo súdne" pred slovom "opatrenia".

V ods. 3 vložiť pred výraz "právne predpisy" výraz "vnútroštátne". 

V ods. 4 ustanovenia pojednávajúce o iných platbách sa javia ako protichodné k ustanoveniam článku 3 bod a) vzhľadom na vyberanie DPR, resp. príspevku do Fondu na podporu zahraničného obchodu colnými orgánmi SR.

V ods. 5 výraz "v zákone" nahradiť "vnútroštátnymi právnymi predpismi".
V ods. 5 vypustiť slovo "buď" pred pojmom "odovzdá".

Ministerstvo vnútra SR

Ministerstvo vnútra SR

Ministerstvo zahraničných vecí SR

Ministerstvo hospodárstva SR

Ministerstvo zahraničných vecí SR
Ministerstvo vnútra SR

akceptované čiastočne

akceptované čiastočne úpravou textu, v prípade kontrolovanej dodávky je potrebné tieto úkony zabezpečiť

akceptované

neakceptované, pripomienka je neopodstatnená vzhľadom na nadobudnutie platnosti zákona č. 304/1999 Z. z. a rezort ju stiahol (list MH SR č. 149/00-640, 2.2.2000)

akceptované
akceptované

Článok 3

V písm. a) pred slovom "informácie" vypustiť slovo "najmä".

V písm. b) upraviť text takto: "pri uplatňovaní zákazov a obmedzení pri vývoze a dovoze tovaru  a kontrol".

Ministerstvo vnútra SR

Ministerstvo vnútra SR

akceptované

akceptované

Článok 5

V názve článku výraz "spontánne" nahradiť iným výrazom, napr. "rozsah".

V názve článku vypustiť pojem "spontánne". 

V ods. 1 v úvodnej vete vypustiť čiarku a slová "týkajúce sa najmä" nahradiť slovami "týkajú sa hlavne:".

V ods. 1 písm. a) výraz "sa vie" nahradiť výrazom "je známe".

V ods. 2 nahradiť pojem "majú" pojmom "môžu".

Ministerstvo zahraničných vecí SR

Ministerstvo vnútra SR

Ministerstvo vnútra SR

Ministerstvo vnútra SR

Ministerstvo vnútra SR

akceptované čiastočne úpravou textu

akceptované

akceptované

akceptované

akceptované

Článok 6

V ods. 2 v druhej vete slovné spojenie „alebo podobné účely“ nahradiť slovným spojením „alebo správne konanie“. 

Dohoda nestanovuje na vybavovanie žiadostí ani pre informácie upravené v čl. 6 povinnosť poskytovať ich v anglickom jazyku ako jazyku dohody.

Ministerstvo vnútra SR

Ministerstvo hospodárstva SR

akceptované

táto povinnosť je upravená v čl. 15, uvedené rezort vzal na vedomie (list MH SR č. 149/00-640, 2.2.2000)

Článok 7 | V písm. a) nahradiť slová "mali porušiť" slovami "môžu porušiť". | Ministerstvo vnútra SR | akceptované

Článok 8

V písm. d) vypustiť "alebo", doplniť čiarku a za slovné spojenie "archeologickou hodnotou" doplniť "alebo vzácnych tlačí".

V písm. f) - nové znenie: "prepravy nebezpečných odpadov". Za písm. f) vložiť nové písm. g): "g) prepravy medzinárodne chránených druhov voľne žijúcich živočíchov". Nadväzne doterajšie písm. f) označiť ako písm. h).

Ministerstvo kultúry SR

Ministerstvo životného prostredia SR

neakceptované, vzácne tlače sú pokryté v pojme „starožitnosti“, na pripomienke rezort netrvá (fax č. MK-2205/800-99 zo dňa 3.2.2000)

neakceptované, ide o odporúčajúcu pripomienku, tovar uvedený v tomto článku je charakterizovaný slovom „hlavne“, čo nevylučuje aj iný tovar

Článok 9

V ods. 1 slovo "zodpovedajúce" nahradiť slovom "primerané". 

V ods. 2 slovné spojenie "budú vykonávané prípad za prípadom" nahradiť slovným spojením "sa budú vykonávať jednotlivo pre každý prípad".

V ods. 3 za slovom "zadržané" doplniť čiarku a spojku "a" nahradiť slovom "alebo".
V ods. 3 text upraviť nasledujúco: "... pokračovanie prepravy omamných...".

Ministerstvo vnútra SR

Ministerstvo vnútra SR

Ministerstvo vnútra SR

Ministerstvo vnútra SR

akceptované čiastočne úpravou textu

akceptované

akceptované 

akceptované

Článok 10

V ods. 1 za slovom "podozrivých" vypustiť čiarku a slová "že sa dopustili" nahradiť slovami "zo spáchania".

V ods. 3 výraz "na vyšetrovaní" nahradiť výrazom "na zisťovaní". 

V ods. 4 v texte použité pojmy "akcie, akcia" nahradiť pojmom "úkon" v príslušnom tvare. 

V ods. 6 - nové znenie: V prípadoch vymedzených touto dohodou, keď sa úradníci colného orgánu jednej zmluvnej strany nachádzajú na území štátu druhej zmluvnej strany, nesmú byť uniformovaní, nesmú mať pri sebe zbraň a sú povinní sa kedykoľvek preukázať úradným splnomocnením".

Ministerstvo vnútra SR

Ministerstvo vnútra SR

Ministerstvo vnútra SR

Ministerstvo životného prostredia SR

akceptované

akceptované 

akceptované

akceptované

Článok 11 | V závere namiesto výrazu "type konania" použiť výraz "druhu konania". | Ministerstvo vnútra SR | akceptované

Článok 12

V ods. 2 výraz "boja" nahradiť výrazom "opatrení". 

V ods. 3 nahradiť slovné spojenie "osobe, alebo organizačnej jednotke" slovným spojením "fyzickej alebo právnickej osobe".

V ods. 3 výraz "obdržané" a "obdržal" nahradiť výrazom "získané" a "získal" v súlade s ods. 4.

Ministerstvo vnútra SR

Ministerstvo zahraničných vecí SR

Ministerstvo spravodlivosti SR

akceptované čiastočne

akceptované čiastočne

akceptované

Článok 14

Používať v celom článku výraz "osobné údaje" namiesto výrazu "údaje o osobách", ktorý nekorešponduje s názvom článku. 

V úvode pred výraz "právnymi predpismi" vložiť výraz "vnútroštátnymi". 

V písm. a) upraviť text nasledujúco: "... v rozpore s vnútroštátnymi právnymi predpismi...".

Ministerstvo zahraničných vecí SR

Ministerstvo zahraničných vecí SR

Ministerstvo zahraničných vecí SR

akceptované

akceptované

akceptované

Článok 15

V ods. 2 písm. d) nahradiť slová "zákony, pravidlá, predpisy a iné právne normy" za výraz "vnútroštátne právne predpisy". 

V texte dohody sa vyskytujú dva články 15 s rôznymi názvami, prečíslovať.

K článkom 15 - 20 z dôvodu označenia dvoch článkov číslom 15 prečíslovať články za číslom "15" na články "16 - 20".

Podľa ods. 3 spolupráca sa má diať na základe žiadosti predkladanej v anglickom jazyku. Podľa článku 15 písm. d) má obsahovať zákony, pravidlá, predpisy a iné právne normy. Tieto ustanovenia je potrebné dať do súladu s § 3 ods. 3 zákona č. 270/1995 Z. z. o štátnom jazyku SR. 

K článku 15 (16) ods. 4 slová "prebiehajúcim vyšetrovaniam, súdnemu stíhaniu" nahradiť slovami "prebiehajúcemu trestnému konaniu".

Ministerstvo zahraničných vecí SR

Ministerstvo životného prostr. SR, Ministerstvo hospodárstva SR

Ministerstvo vnútra SR

Ministerstvo hospodárstva SR

Ministerstvo vnútra SR

akceptované

akceptované

akceptované

sprievodné dokumenty k žiadosti sa nebudú predkladať v jazykovej mutácii, čo rezort vzal na  vedomie (list MH SR č. 149/00-640, 2.2.2000)

akceptované

Článok 16
(teraz čl. 17)

V ods. 1 výraz "sa zriekne všetkých nárokov" nahradiť výrazom "si nebude uplatňovať nároky". 

V ods. 1 vo väzbe na čl. 19 ods. 3 úhradu nákladov vykonávaných v súvislosti s plnením tejto dohody text "ktorí nie sú štátnymi zamestnancami" nahradiť formuláciou "ktoré uhrádza dožadujúci colný orgán". 

V ods. 2 výraz "realizovaná" nahradiť výrazom "vykonávaná".

Ministerstvo zahraničných vecí SR

Ministerstvo hospodárstva SR

Ministerstvo zahraničných vecí SR

akceptované

neakceptované po dohode s druhou zmluvnou stranou, ide o odporúčajúcu pripomienku nie zásadného charakteru

akceptované čiastočne

Článok 17
(teraz čl. 18)

K článku 17 (18) v ods. 2 výraz "vyšetrovacie orgány" nahradiť výrazom "orgány zisťovania".

Ministerstvo vnútra SR

akceptované čiastočne

Článok 19
(teraz čl. 20)

Ods. 1 - nové znenie: "Táto dohoda podlieha schváleniu v súlade s vnútroštátnymi právnymi predpismi oboch zmluvných strán a nadobudne platnosť 30. dňom po vzájomnom písomnom oznámení oboch zmluvných strán, že boli splnené podmienky stanovené vnútroštátnymi právnymi predpismi pre nadobudnutie platnosti tejto dohody." 

Ods. 2 - nové znenie: "Táto dohoda sa uzaviera na neurčitú dobu. Každá zo zmluvných strán však môže dohodu písomne vypovedať. Platnosť dohody skončí 6 mesiacov odo dňa doručenia oznámenia o výpovedi druhej zmluvnej strane.".

K článku 19 (20) v ods. 3 slová "5-ročného" nahradiť "päťročného". 

V ods. 3 vypustiť výraz "revízie" a nahradiť ho vhodnejším výrazom, odrážajúcim pomer colných orgánov k zmluvných stranám dohody. Podľa definície v čl. 1 ods. 3 "colný orgán" je CR SR, CR SR nie je v SR gestorom v medzinárodnej zmluvnej praxi a z toho dôvodu mu neprináleží revízia bilaterálnych dohôd.

Ministerstvo zahraničných vecí SR

Ministerstvo zahraničných vecí SR

Ministerstvo vnútra SR

Ministerstvo hospodárstva SR

akceptované

akceptované

akceptované

akceptované čiastočne úpravou textu

Záverečné ustanovenia | Upraviť text záverečných ustanovení po formálnej stránke. | Ministerstvo školstva SR | akceptované